Kamu bisa jelasin ke aku soal Okeanos dalam bahasa jawa?

Okeanos (, "samodra") yaiku Titan lautan lan samodra ana ing mitologi Yunani. Okeanos yaiku putra saka Gaia lan Uranus. Déning masarakat ing Yunani lan Romawi kuna, Okeanos dipercaya dadi Samodra donya, yaiku sagara reksasa kang ngubengu donya. Sedulur kang uga dadi bojone  Okeanos yaiku Tethis. Saka hubungane Okeanos lan Tethis, lair 3000 putri kang dikenal karo para Okeanid. Salah siji saka Okeanid kang misuwur yaiku Klimene utawa Asia. Anak-anak Okeanos kang liyané yaiku kabèh kali, banyu mancur, lan tlaga kang ana ing donya. Akèh sejarahwan kang percaya bahwa yèn Okeanos nglambangake kabèh sagara, kalebu uga Sagara Mediterania lan Samodra Atlantik, yaiku sagara kang gedhé dhéwé kang dikenal déning wong Yunani kuna. Nanging amarga ngèlmu géografi kang sansaya akurat, Okeanos nglambangake siji sagara kang ora dikenal lan ora ana ing Samodra Atlantik. Déné Mediterania dipercaya masarakat dikuasai déning Poseidon. Okeanos kang kalebu saka siji Titan, ana ing Titanomakhia dhèwèké ora mèlu mbantu Titan lan lewih milih kanggo nétral lan ora mbela salah sisji. Nalika Kronos arep nggulingake kakuwasaane bapake Uranus, Okeanos uga ora mèlu cawe-cawe.